ओप्पो ए71 में कंपनी ने मेटल यूनीबॉडी डिज़ाइन दिया है। फोन में 5.2 इंच एचडी डिस्प्ले दिया गया है और कंपनी का कहना है कि यह यूज़र्स को बेहतर और लार्ज व्यू देता है। खासकर गेम और मूवी देखने के लिए। इस स्मार्टफोन में मीडियाटेक MT6750T ऑक्टा कोर प्रोसेसर दिया गया है, यह माली T860 MP2 GPU के साथ आता है। इसमें 3जीबी की रैम और 16 जीबी की इंटरनल स्टोरेज है जिसे 256 जीबी तक बढ़ा सकते हैं। Oppo A71 में 13 मेगापिक्‍सल का मेन कैमरा और 5 मेगापिक्‍सल का सेकेंडरी कैमरा लगा हुआ है साथ में 3000mAh की नॉन रिमूवेबल बैटरी लगी हुई है यानी बैटरी को आप निकाल नहीं सकते। ये फोन 4जी वीओएलटीई, वाई-फाई, यूएसबी ओटीजी और दूसरे स्टैंडर्ड कनेक्टिविटी फीचर्स सपोर्ट करता है।